title: 2009/106/CE: Decizia Comisiei din 6 februarie 2009 de încheiere a procedurii antidumping privind importurile de anumite produse laminate plate din fier sau oțel cu înveliș de metal cufundat la cald originare din Republica Populară Chineză

text:
               7.2.2009

               RO

               Jurnalul Oficial al Uniunii Europene

               L 38/34

      DECIZIA COMISIEI

   din 6 februarie 2009
   de încheiere a procedurii antidumping privind importurile de anumite produse laminate plate din fier sau oțel cu înveliș de metal cufundat la cald originare din Republica Populară Chineză
   (2009/106/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 9,
   după consultarea comitetului consultativ,
   întrucât:
   1.   PROCEDURA
   1.1.   Inițierea procedurii

               (1)

               La 14 decembrie 2007, Comisia a inițiat, printr-un aviz publicat în Jurnalul Oficial al Uniunii Europene
                   (2) (denumit în continuare „avizul de inițiere”), o procedură antidumping privind importurile în Comunitate de anumite produse laminate plate din fier sau oțel cu înveliș de metal cufundat la cald, respectiv:

                           —

                           produse laminate plate, din fier sau din oțeluri nealiate, placate sau acoperite cu zinc și/sau aluminiu (cu excepția celor placate sau acoperite electrolitic cu zinc), încadrate în mod normal la codurile NC 7210 41 00, 7210 49 00, 7210 61 00, 7210 69 00, 7212 30 00, 7212 50 61 și 7212 50 69;

                           —

                           produse laminate plate din oțel aliat, cu o lățime de minimum 600 mm, placate sau acoperite cu zinc și/sau aluminiu (cu excepția celor din oțel inoxidabil, a celor din oțeluri cu siliciu, a produselor simplu laminate la cald sau laminate la rece și a produselor placate sau acoperite electrolitic cu zinc), încadrate în mod normal la codurile NC 7225 92 00 și ex 7225 99 00; și

                           —

                           produse laminate plate din oțel aliat, cu o lățime sub 600 mm, placate sau acoperite cu zinc și/sau aluminiu (cu excepția celor din oțel inoxidabil, a celor din oțeluri cu siliciu, a celor din oțeluri rapide, a produselor simplu laminate la cald sau laminate la rece și a produselor placate sau acoperite electrolitic cu zinc), încadrate în mod normal la codurile NC 7226 99 30 și ex 7226 99 70,

                     originare din Republica Populară Chineză (denumite în continuare „produsul în cauză”).

               (2)

               Procedura antidumping s-a inițiat ca urmare a unei plângeri introduse la data de 30 octombrie 2007 de către EUROFER (denumit în continuare „reclamantul”) în numele unor producători care reprezintă o proporție majoră, în acest caz de peste 25 %, din producția comunitară totală de anumite produse laminate plate din fier sau oțel cu înveliș de metal cufundat la cald.

         1.2.   Părțile interesate și vizitele de verificare

               (3)

               Comisia a informat oficial producătorii-exportatori din Republica Populară Chineză (denumită în continuare „RPC”) și asociația acestora, importatorii/utilizatorii cunoscuți a fi interesați, reprezentanții țării exportatoare în cauză, producătorii din țările potențial analoge și toți producătorii comunitari cunoscuți despre inițierea procedurii. Părților interesate li s-a oferit posibilitatea de a-și face cunoscute punctele de vedere în scris și de a solicita o audiere până la termenul-limită stabilit în avizul de inițiere.

               (4)

               Ținând cont de numărul mare de producători-exportatori chinezi, producători comunitari și importatori, în avizul de inițiere s-a preconizat să se recurgă la eșantionare pentru determinarea dumpingului, în conformitate cu articolul 17 din regulamentul de bază.

               (5)

               Pentru a permite producătorilor-exportatori din RPC să prezinte o cerere pentru acordarea tratamentului de societate care funcționează în condițiile unei economii de piață (denumit în continuare „TEP”) și/sau a tratamentului individual (denumit în continuare „TI”), dacă doreau acest lucru, Comisia a trimis formulare de cerere producătorilor-exportatori cunoscuți a fi interesați și autorităților din RPC.

               (6)

               Comisia a trimis chestionare tuturor părților cunoscute a fi interesate și a primit răspunsuri de la șapte producători-exportatori chinezi incluși în eșantion, de la șase producători comunitari, de la trei importatori, de la șapte utilizatori comunitari și de la un producător brazilian (Brazilia a fost folosită drept țară analogă). De asemenea, șapte asociații de utilizatori comunitari și-au făcut cunoscute punctele de vedere în scris. Tuturor părților care au prezentat o cerere în acest sens în termenul stabilit și care au arătat că există motive speciale pentru a fi audiate li s-a acordat o audiere.

               (7)

               Comisia a căutat și a verificat toate informațiile pe care le-a considerat necesare pentru a decide asupra acordării TEP, precum și în scopul determinării dumpingului, a prejudiciului rezultat și a interesului comunitar. S-au efectuat vizite de verificare la sediile următoarelor societăți:

                           (a)

                           Producători din industria comunitară:

                                       —

                                       Hellenic Steel Co., Salonic, Grecia;

                                       —

                                       Ilva S.p.A., Milano, Italia;

                                       —

                                       Salzgitter AG, Salzgitter, Germania;

                                       —

                                       ThyssenKrupp Steel AG, Duisburg, Germania.

                           (b)

                           Alți producători comunitari:

                                       —

                                       Corus UK Ltd, Newport, Regatul Unit;

                                       —

                                       ArcelorMittal Piombino S.p.A., Piombino, Italia.

                           (c)

                           Producători-exportatori din RPC:

                                       —

                                       Changshu Xingdao Advanced Building Material Co., Changshu;

                                       —

                                       Changshu Everbright Material Technology Co., Changshu;

                                       —

                                       Bengang Steel Plates Co, Benxi;

                                       —

                                       BX Steel Posco Cold Rolled Sheet Co. Ltd, Benxi;

                                       —

                                       Angang Group International Trade Corporation, Anshan și societatea sa afiliată Angang Group Hong Kong Co., Ltd din Hong Kong;

                                       —

                                       ANSC-TKS Galvanizing Co., Dallian;

                                       —

                                       International Economics & Trading Corporation WISCO, Wuhan și societatea sa afiliată Wugang Trading Co. Ltd din Hong Kong.

                           (d)

                           Importatori neafiliați:

                                       —

                                       Duferco SA, Lugano, Elveția.

               (8)

               Ținând cont de necesitatea stabilirii unei valori normale pentru producătorii-exportatori din RPC cărora ar fi fost posibil să nu li se acorde TEP, s-a efectuat o verificare destinată stabilirii valorii normale, pe baza datelor dintr-o țară analogă, în cazul de față Brazilia, la sediul următoarei societăți:

                           (e)

                           Producător din țara analogă:

                                       —

                                       ArcelorMittal Vega, São Francisco do Sul, Brazilia.

         1.3.   Perioada de anchetă

               (9)

               Ancheta cu privire la dumping și la prejudiciu a acoperit perioada cuprinsă între 1 decembrie 2006 și 30 noiembrie 2007 (denumită, în continuare „perioada de anchetă” sau „PA”). Examinarea tendințelor relevante pentru evaluarea prejudiciului a acoperit perioada cuprinsă între 1 ianuarie 2004 și sfârșitul PA (denumită în continuare „perioada luată în considerare”).

         1.4.   Raportul interimar și procedura ulterioară

               (10)

               La 15 septembrie 2008, Comisia a comunicat părților interesate un raport interimar în care prezenta concluziile sale provizorii cu privire la prezenta procedură, respectiv faptul că ancheta a stabilit în mod provizoriu existența dumpingului, dar nu și existența prejudiciului important, și sublinia necesitatea continuării anchetei cu privire la posibila amenințare a prejudiciului. Pe baza concluziilor provizorii s-a considerat oportun să nu se impună nicio taxă antidumping provizorie și să se continue ancheta. Tuturor părților li s-a oferit posibilitatea să prezinte dovezi relevante și observații cu privire la concluziile provizorii. De asemenea, părților care au solicitat li s-a oferit posibilitatea de a fi audiate. Comisia a continuat să caute și să verifice toate informațiile pe care le-a considerat necesare pentru concluziile sale definitive.

         2.   RETRAGEREA PLÂNGERII ȘI ÎNCHEIEREA PROCEDURII

               (11)

               Printr-o scrisoare datată 11 decembrie 2008 și adresată Comisiei, reclamantul și-a retras în mod oficial plângerea. Conform reclamantului, această retragere a fost determinată de recentele tulburări de pe piață. Având în vedere aceste condiții, reclamantul nu dorește să își fundamenteze pe mai departe cauza pe amenințarea unui prejudiciu determinat de volum, care fusese stabilită pe baza analizei unor date istorice care nu mai reflectă pe deplin condițiile de piață actuale. Conform reclamantului, este de preferat să se răspundă, în aceste condiții, practicilor comerciale neloiale prejudiciabile, în cazul în care acestea au loc, printr-o nouă plângere, și nu prin procedura actuală, care nu poate lua în considerare pe deplin totalitatea problemelor cărora trebuie să le facă față industria comunitară la ora actuală.

               (12)

               Reclamantul a adus, de asemenea, argumentul că, ținând cont de schimbările recente intervenite în planul chinez de stimulare a exportului, exporturile chinezești vor crește din nou. Având în vedere pericolul mai sus menționat, reclamantul a cerut Comisiei să monitorizeze activ importurile de produs în cauză și să fie gata să deschidă o nouă procedură în cel mai scurt timp. În sfârșit, reclamantul a subliniat că ar fi în interesul Chinei să monitorizeze îndeaproape viitoarele exporturi de produs în cauză, asigurând un comportament responsabil al exportatorilor chinezi pe piața internațională a oțelului.

               (13)

               Trebuie remarcat că, atât în CE, cât și în China, actuala situație, în ceea ce privește produsul în cauză, se caracterizează printr-o schimbare fără precedent a considerentelor economice fundamentale. În timp ce, în aceste circumstanțe, este dificil să se facă predicții justificate cu privire la dezvoltarea pieței pe termen scurt și mediu, se pare, de asemenea, că situația economică este volatilă și că apariția dumpingului prejudiciabil nu poate fi exclusă cu desăvârșire. Prin urmare, se consideră oportună monitorizarea, în viitorul apropiat, a importurilor în CE de produs în cauză originar din RPC. Perioada de monitorizare nu ar trebui să depășească 24 de luni de la publicarea încheierii prezentei proceduri. Comisia nu exclude deschiderea unei noi anchete cu privire la același produs dacă și atunci când se prezintă dovezi care indică prezența dumpingului prejudiciabil, în conformitate cu cerințele stabilite în dispozițiile relevante ale articolului 5 din regulamentul de bază.

               (14)

               În conformitate cu articolul 9 alineatul (1) din regulamentul de bază, procedura poate fi încheiată în cazul în care plângerea este retrasă, cu excepția cazului în care încheierea procedurii nu este în interesul Comunității.

               (15)

               În această privință se remarcă faptul că analiza de mai sus cu privire la situația actuală privind produsul în cauză și orice posibile noi anchete viitoare nu pun în discuție acțiunea de retragere a reclamantului. Prin urmare, Comisia a considerat că prezenta procedură ar trebui încheiată, dat fiind că ancheta nu a revelat niciun motiv care să arate că o asemenea încheiere nu ar fi în interesul Comunității. Părțile interesate au fost informate în consecință și li s-a acordat posibilitatea de a prezenta observații. Cu toate acestea, nu s-au primit niciun fel de observații care ar fi putut modifica prezenta decizie.

               (16)

               Prin urmare, Comisia conchide că procedura antidumping privind importurile în Comunitate de anumite produse laminate plate din fier sau oțel cu înveliș de metal cufundat la cald originare din RPC ar trebui încheiată fără instituirea de măsuri antidumping,

         DECIDE:
   Articol unic
   Procedura antidumping privind importurile de anumite produse laminate plate din fier sau oțel cu înveliș de metal cufundat la cald, respectiv:

               —

               produse laminate plate, din fier sau din oțeluri nealiate, placate sau acoperite cu zinc și/sau aluminiu (cu excepția celor placate sau acoperite electrolitic cu zinc), încadrate în mod normal la codurile NC 7210 41 00, 7210 49 00, 7210 61 00, 7210 69 00, 7212 30 00, 7212 50 61 și 7212 50 69;

               —

               produse laminate plate din oțel aliat, cu o lățime de minimum 600 mm, placate sau acoperite cu zinc și/sau aluminiu (cu excepția celor din oțel inoxidabil, a celor din oțeluri cu siliciu, a produselor simplu laminate la cald sau laminate la rece și a produselor placate sau acoperite electrolitic cu zinc), încadrate în mod normal la codurile NC 7225 92 00 și ex 7225 99 00; și

               —

               produse laminate plate din oțel aliat, cu o lățime sub 600 mm, placate sau acoperite cu zinc și/sau aluminiu (cu excepția celor din oțel inoxidabil, a celor din oțeluri cu siliciu, a celor din oțeluri rapide, a produselor simplu laminate la cald sau laminate la rece și a produselor placate sau acoperite electrolitic cu zinc), încadrate în mod normal la codurile NC 7226 99 30 și ex 7226 99 70,

         originare din Republica Populară Chineză, se încheie.

      Adoptată la Bruxelles, 6 februarie 2009.

            Pentru Comisie

         Catherine ASHTON

            Membru al Comisiei

      (1)  JO L 56, 6.3.1996, p. 1.

      (2)  JO C 302, 14.12.2007, p. 24.


Anunţ juridic important

|

52007BP0117(02)

2. Decizia Parlamentului European din 24 aprilie 2007 privind închiderea conturilor Agenţiei Europene de Mediu pentru exerciţiul financiar 2005 (C6-0391/2006 - 2006/2158(DEC))

Jurnalul Oficial 074 E , 20/03/2008 p. 0209 - 0210

		2.Decizia Parlamentului European din 24 aprilie 2007 privind închiderea conturilor Agenţiei Europene de Mediu pentru exerciţiul financiar 2005 (C6-0391/2006 — 2006/2158(DEC))Parlamentul European,- având în vedere conturile anuale finale ale Agenţiei Europene de Mediu pentru exerciţiul financiar 2005 [1],- având în vedere raportul Curţii de Conturi privind conturile anuale finale ale Agenţiei Europene de Mediu pentru exerciţiul financiar 2005, precum şi răspunsurile agenţiei [2],- având în vedere Recomandarea Consiliului din 27 februarie 2007 (5711/2007 — C6-0080/2007),- având în vedere Tratatul CE, în special articolul 276,- având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene [3], în special articolul 185,- având în vedere Regulamentul (CEE) nr. 1210/90 al Consiliului din 7 mai 1990 privind crearea Agenţiei Europene de Mediu şi a Reţelei europene de informare şi observare pentru mediu [4], în special articolul 13,- având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului [5], în special articolul 94,- având în vedere articolul 71 şi anexa V la Regulamentul său de procedură,- având în vedere raportul Comisiei pentru control bugetar şi avizul Comisiei pentru mediu, sănătate publică şi siguranţă alimentară (A6-0103/2007),1. constată că situaţia conturilor anuale finale ale Agenţiei Europene de Mediu pentru exerciţiile financiare 2004 şi 2005 se prezintă după cum urmează:NB Variaţiile din sumele totale se datorează rotunjirilor.Sursa: informaţii furnizate de agenţie — acest tabel rezumă datele furnizate de agenţie în raportul său anual.[6](în mii EUR) |Contul de venituri şi cheltuieli pentru exerciţiile financiare 2004 şi 2005 || 2005 | 2004 |VenituriSubvenţii CE | 34970 | 29658 |Alte subvenţii | 745 | 1998 |Dobânzi bancare | 153 | 126 |Total venituri (a) | 35868 | 31782 |CheltuieliTotal cheltuieli — Titlul 1 din buget— Plăţi | 13958 | 12447 |— Plăţi — venituri atribuite | 207 | 2 |— Credite reportate | 510 | 435 |— Credite reportate — Venituri atribuite | 343 | 66 |Total cheltuieli — Titlul 2 din buget— Plăţi | 2960 | 3451 [6] |— Plăţi — venituri atribuite | 16 | |— Credite reportate | 896 | 394 |— Credite reportate — Venituri atribuite | 63 | 0 |Total cheltuieli — Titlul 3 din buget— Plăţi | 8942 | 9543 |— Plăţi — venituri atribuite | 841 | 14 |— Credite reportate | 4075 | 4845 |— Credite reportate — Venituri atribuite | 1891 | 2419 |Total cheltuieli (b) | 34702 | 33616 |Rezultat net al exerciţiului financiar (a-b) | 1164 | -2822 |Credite reportate şi anulate | 373 | 507 |Rambursări reportate şi anulate | | 0 |Ajustări de reportat ale creditelor din anii precedenţi disponibile la 31.12 şi decurgând din veniturile atribuite | 2997 | 0 |Sold reportat din exerciţiul financiar anterior | -6360 | -4190 |Venituri atribuite anulate | | 98 |Diferenţe de curs valutar | -7 | 3 |Regularizare privind anii anteriori | 0 | 43 |Sold reportat | -1832 | -6360 |2. aprobă închiderea conturilor Agenţiei Europene de Mediu pentru exerciţiul financiar 2005;3. încredinţează Preşedintelui sarcina de a transmite prezenta decizie directorului executiv al Agenţiei Europene de Mediu, Consiliului, Comisiei şi Curţii de Conturi şi de a asigura publicarea acesteia în Jurnalul Oficial al Uniunii Europene (seria L).[1] JO C 266, 31.10.2006, p. 1.[2] JO C 312, 19.12.2006, p. 36.[3] JO L 248, 16.9.2002, p. 1. Regulament astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).[4] JO L 120, 11.5.1990, p. 1. Regulament astfel cum a fost modificat de Regulamentul (CE) nr. 1641/2003 (JO L 245, 29.09.2003, p. 1).[5] JO L 357, 31.12.2002, p. 72.[6] Include suma de 905823 EUR reprezentând impozite pe clădiri plătite guvernului danez. Agenţia consideră că această sumă ar trebui rambursată.--------------------------------------------------


title: Decizia (UE) 2017/1690 a Parlamentului European din 27 aprilie 2017 privind descărcarea de gestiune pentru execuția bugetului Agenției Uniunii Europene pentru Securitatea Rețelelor și a Informațiilor aferent exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/267

         DECIZIA (UE) 2017/1690 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului Agenției Uniunii Europene pentru Securitatea Rețelelor și a Informațiilor aferent exercițiului financiar 2015
   PARLAMENTUL EUROPEAN,

               —

               având în vedere conturile anuale finale ale Agenției Uniunii Europene pentru Securitatea Rețelelor și a Informațiilor pentru exercițiul financiar 2015,

               —

               având în vedere Raportul Curții de Conturi privind conturile anuale ale Agenției Uniunii Europene pentru Securitatea Rețelelor și a Informațiilor pentru exercițiul financiar 2015, însoțit de răspunsurile agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a agenției în ceea ce privește execuția bugetară pentru exercițiul financiar 2015 (05873/2017 – C8-0062/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 526/2013 al Parlamentului European și al Consiliului din 21 mai 2013 privind Agenția Uniunii Europene pentru Securitatea Rețelelor și a Informațiilor (ENISA) și de abrogare a Regulamentului (CE) nr. 460/2004 (4), în special articolul 21,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar (A8-0115/2017),

               1.

               acordă directorului executiv al Agenției Uniunii Europene pentru Securitatea Rețelelor și a Informațiilor descărcarea de gestiune pentru execuția bugetului agenției aferent exercițiului financiar 2015;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Uniunii Europene pentru Securitatea Rețelelor și a Informațiilor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 138.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 165, 18.6.2013, p. 41.

      (5)  JO L 328, 7.12.2013, p. 42.


title: 2007/800/CE: Decizia Consiliului din 5 iunie 2007 privind semnarea Acordului dintre Comunitatea Europeană și Republica Turcia privind participarea Republicii Turcia la lucrările Observatorului European pentru Droguri și Toxicomanie

text:
               8.12.2007

               RO

               Jurnalul Oficial al Uniunii Europene

               L 323/23

         DECIZIA CONSILIULUI
   din 5 iunie 2007
   privind semnarea Acordului dintre Comunitatea Europeană și Republica Turcia privind participarea Republicii Turcia la lucrările Observatorului European pentru Droguri și Toxicomanie
   (2007/800/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 152 coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               Regulamentul (CEE) nr. 302/93 al Consiliului din 8 februarie 1993 privind crearea Observatorului European pentru Droguri și Toxicomanie (1) prevede la articolul 13 că observatorul urmează să fie deschis participării țărilor terțe, care împărtășesc interesele Comunității și ale statelor membre în privința obiectivelor și a lucrărilor observatorului.

               (2)

               Comisia a negociat, în numele Comunității, un acord cu Republica Turcia privind participarea Republicii Turcia la lucrările Observatorului European pentru Droguri și Toxicomanie.

               (3)

               Acordul ar trebui semnat în numele Comunității, sub rezerva încheierii acestuia,

         DECIDE:
   Articolul 1
   Semnarea Acordului dintre Comunitatea Europeană și Republica Turcia privind participarea Republicii Turcia la lucrările Observatorului European pentru Droguri și Toxicomanie este aprobată, prin prezenta decizie, în numele Comunității, sub rezerva deciziei Consiliului privind încheierea acordului respectiv.
   Textul acordului se atașează la prezenta decizie.
   Articolul 2
   Președintele Consiliului este autorizat prin prezenta decizie să numească persoana sau persoanele împuternicite să semneze acordul în numele Comunității, sub rezerva încheierii acestuia.

      Adoptată la Luxemburg, 5 iunie 2007.

            Pentru Consiliu

            Președintele

         P. STEINBRÜCK

      (1)  JO L 36, 12.2.1993, p. 1. Regulament modificat ultima dată prin Regulamentul (CE) nr. 1651/2003 (JO L 245, 29.9.2003, p. 30).
    ---documentbreak---

               8.12.2007

               RO

               Jurnalul Oficial al Uniunii Europene

               L 323/24

         ACORD
   între Comunitatea Europeană și Republica Turcia privind participarea Republicii Turcia la lucrările Observatorului European pentru Droguri și Toxicomanie
   COMUNITATEA EUROPEANĂ, denumită în continuare „Comunitatea”,
   pe de o parte, și
   REPUBLICA TURCIA, denumită în continuare „Turcia”,
   pe de altă parte,
   denumite în continuare „părțile contractante”,
   REAMINTIND faptul că în urma Consiliului European de la Luxemburg din 1997 participarea la programele și agențiile comunitare a devenit o modalitate de accelerare a strategiei de preaderare,
   AVÂND ÎN VEDERE instituirea de către Comunitate a Observatorului European pentru Droguri și Toxicomanie („observatorul”), prin Regulamentul (CEE) nr. 302/93 al Consiliului (1) („regulamentul”),
   ÎNTRUCÂT regulamentul prevede la articolul 13 faptul că observatorul este deschis participării acelor țări terțe care împărtășesc interesele Comunității și ale statelor sale membre,
   ÎNTRUCÂT Turcia împărtășește obiectivele stabilite în regulament pentru observator, deoarece obiectivul final al Turciei este acela de a deveni membră a Uniunii Europene,
   ÎNTRUCÂT Turcia subscrie la descrierea funcțiilor observatorului, precum și la metoda de lucru și la domeniile prioritare ale acestuia, astfel cum sunt prevăzute în regulament,
   ÎNTRUCÂT în Turcia există o instituție potrivită pentru a fi afiliată la Rețeaua europeană de informații privind drogurile și toxicomania,
   CONVIN DUPĂ CUM URMEAZĂ:
   Articolul 1
   Participarea
   Turcia participă pe deplin la lucrările Observatorului European pentru Droguri și Toxicomanie („observatorul”), în termenii prevăzuți în prezentul acord.
   Articolul 2
   Rețeaua europeană de informații privind drogurile și toxicomania
   (1)   Turcia este afiliată la Rețeaua europeană de informații privind drogurile și toxicomania („REITOX”).
   (2)   Turcia notifică observatorul, în termen de 28 de zile de la intrarea în vigoare a prezentului acord, cu privire la principalele elemente ale rețelei sale naționale de informații, inclusiv observatorul său național, și desemnează toate celelalte centre specializate care ar putea contribui în mod util la lucrările observatorului.
   Articolul 3
   Comitetul executiv
   Comitetul executiv al observatorului invită un reprezentant al Turciei să ia parte la ședințe. Reprezentantul respectiv beneficiază de participare deplină fără drept de vot. Comitetul executiv poate convoca, cu titlu excepțional, o ședință restrânsă doar la reprezentanții statelor membre și ai Comisiei Europene cu privire la chestiuni de interes specific pentru Comunitate și statele sale membre.
   Comitetul executiv, reunit în ședință cu participarea reprezentanților Turciei, stabilește aranjamentele detaliate privind participarea Turciei la lucrările observatorului.
   Articolul 4
   Bugetul
   Turcia contribuie financiar la activitățile observatorului în conformitate cu dispozițiile stabilite în anexa I la prezentul acord, care face parte integrantă din acesta.
   Articolul 5
   Protecția și confidențialitatea datelor
   (1)   În cazul în care, în temeiul prezentului acord, observatorul transmite autorităților turce date cu caracter personal care nu permit identificarea persoanelor fizice, în conformitate cu legislația comunitară și cu legislația turcă, astfel de date pot fi folosite numai în scopul declarat și în condițiile specificate de autoritatea care le transmite.
   (2)   Datele referitoare la droguri și toxicomanie furnizate de către observator autorităților turce pot fi publicate sub rezerva respectării normelor comunitare și turce privind difuzarea și confidențialitatea informațiilor. Datele cu caracter personal nu pot fi publicate și nici făcute accesibile publicului.
   (3)   Centrele specializate desemnate din Turcia nu sunt obligate să furnizeze informații clasificate în conformitate cu legislația turcă drept informații confidențiale.
   (4)   În ceea ce privește datele furnizate de către autoritățile turce observatorului, acesta din urmă este ținut să respecte normele stabilite la articolul 6 din regulament.
   Articolul 6
   Statutul juridic
   Observatorul are personalitate juridică în temeiul dreptului turc și dispune, în Turcia, de capacitatea juridică cea mai extinsă recunoscută persoanelor juridice de către legislația acestei țări.
   Articolul 7
   Răspunderea
   Răspunderea observatorului este reglementată de normele stabilite la articolul 16 din regulament.
   Articolul 8
   Privilegii și imunități
   Protocolul privind privilegiile și imunitățile Comunităților Europene, care figurează în anexa II la prezentul acord și face parte integrantă din acesta, este aplicat de Turcia în privința observatorului.
   Articolul 9
   Statutul personalului
   Prin excepție de la articolul 12 alineatul (2) litera (a) din Regimul aplicabil celorlalți agenți ai Comunităților Europene, resortisanții turci care dispun de exercițiul deplin al drepturilor lor cetățenești pot fi angajați pe bază de contract de către directorul executiv al observatorului.
   Articolul 10
   Intrarea în vigoare
   Părțile contractante aprobă prezentul acord în conformitate cu propriile proceduri.
   Prezentul acord intră în vigoare în prima zi din luna următoare datei la care părțile contractante își notifică reciproc faptul că au fost finalizate procedurile menționate la primul paragraf.
   Articolul 11
   Valabilitatea și rezilierea
   (1)   Prezentul acord se încheie pe termen nelimitat. Acesta expiră la momentul aderării Turciei la Uniunea Europeană.
   (2)   Oricare dintre părțile contractante poate denunța prezentul acord prin notificare în scris adresată celeilalte părți contractante. Acordul încetează a mai fi în vigoare în termen de șase luni de la data unei astfel de notificări.

      Съставено в Брюксел на тридесети октомври две хиляди и седма година.
      Hecho en Bruselas, el treinta de octubre de dos mil siete.
      V Bruselu dne třicátého října dva tisíce sedm.
      Udfærdiget i Bruxelles, den tredivte oktober to tusind og syv.
      Geschehen zu Brüssel am dreißigsten Oktober zweitausendsieben.
      Kahe tuhande seitsmenda aasta oktoobrikuu kolmekümnendal päeval Brüsselis.
      Έγινε στις Βρυξέλλες, στις τριάντα Οκτωβρίου δύο χιλιάδες επτά.
      Done at Brussels on the thiertieth day of October in the year two thousand and seven.
      Fait à Bruxelles, le trente octobre deux mille sept.
      Fatto a Bruxelles, addì trenta ottobre duemilasette.
      Briselē, divtūkstoš septītā gada trīsdesmitajā oktobrī.
      Priimta du tūkstančiai septintųjų metų spalio trisdešimtą dieną Briuselyje.
      Kelt Brüsszelben, a kétezer-hetedik év október harmincadik napján.
      Magħmul fi Brussell, fit-tletin-il jum ta' Ottubru tas-sena elfejn u sebgħa.
      Gedaan te Brussel, de dertigste oktober tweeduizend zeven.
      Sporządzono w Brukseli, dnia trzydziestego października roku dwa tysiące siódmego.
      Feito em Bruxelas, em trinta de Outubro de dois mil e sete.
      Încħeiat la Bruxelles, treizeci octombrie două mii șapte.
      V Bruseli dna tridsiateho októbra dvetisícsedem.
      V Bruslju, dne tridesetega oktobra leta dva tisoč sedem.
      Tehty Brysselissä kolmantenakymmenentenä päivänä lokakuuta vuonna kaksituhattaseitsemän.
      Som skedde i Bryssel den trettionde oktober tjugohundrasju.
      Brüksel'de, otuz Ekim ikibinyedi gününde yapilmiștir.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         Avrupa Topluluğu adina

         За Република Турция
         Por la Republica de Turquia
         Za Tureckou republiku
         For Republikken Tyrkiet
         Für die Republik Türkei
         Türgi Vabariigi nimel
         Για την Τουρκική Δημοκρατία
         For the Republic of Turkey
         Pour la République de Turquie
         Per la Repubblica di Turchia
         Turcijas Republikas vārdā
         Turkijos Respublikos vardu
         A Torök Köztársaság részéről
         Għar-Repubblika tat-Turkija
         Voor de Republiek Turkije
         W imieniu Republiki Turcji
         Pela República da Turquia
         Pentru Republica Turcia
         Za Tureckú republiku
         Za Republiko Turčijo
         Turkin tasavallan puolesta
         För Republiken Turkiet
         Türkiye Cumhuriyeti adina

      (1)  JO L 36, 12.2.1993, p. 1. Regulament modificat ultima dată prin Regulamentul (CE) nr. 1651/2003 (JO L 245, 29.9.2003, p. 30).
   ANEXA I
   CONTRIBUȚIA FINANCIARĂ A TURCIEI LA OBSERVATORUL EUROPEAN PENTRU DROGURI ȘI TOXICOMANIE

               1.

               Contribuția financiară plătită de către Turcia la bugetul general al Uniunii Europene, în scopul participării acesteia la Observatorul European pentru Droguri și Toxicomanie („observatorul”), crește progresiv pe parcursul unei perioade de patru ani în care activitățile vor fi introduse progresiv de către Turcia. Contribuțiile financiare necesare sunt următoarele:

                                       —

                                       în primul an de participare

                           100 000 EUR

                                       —

                                       în al doilea an de participare

                           150 000 EUR

                                       —

                                       în al treilea an de participare

                           210 000 EUR

                                       —

                                       în al patrulea an de participare

                           271 000 EUR

                     Începând cu al cincilea an de participare, contribuția financiară plătită observatorului de către Turcia este egală cu contribuția din al patrulea an de participare indexată cu rata de creștere a subvenției comunitare destinate observatorului.

               2.

               Turcia poate să beneficieze parțial de asistența comunitară pentru a efectua plata contribuției către observator, cu o contribuție maximă din partea Comunității de 75 % în primul an de participare, de 60 % în al doilea an de participare și de 50 % ulterior. Sub rezerva unei proceduri de programare distincte, fondurile comunitare solicitate sunt transferate Turciei prin intermediul unui memorandum de finanțare individual. Turcia acoperă restul contribuției.

               3.

               Contribuția Turciei este gestionată în conformitate cu Regulamentul financiar aplicabil bugetului general al Uniunii Europene.
               Cheltuielile de transport și diurnă efectuate de către reprezentanții și experții din partea Turciei în scopul participării la activitățile observatorului sau la ședințele referitoare la punerea în aplicare a programului de lucru al observatorului se rambursează de către observator pe aceeași bază și în conformitate cu procedurile care sunt în prezent în vigoare pentru statele membre ale Uniunii Europene.

               4.

               Pentru primul an calendaristic de participare, Turcia plătește o contribuție calculată în mod proporțional cu perioada de la data participării până la sfârșitul anului. Pentru anii următori contribuția se achită în conformitate cu prezentul acord.

         ANEXA II

      PROTOCOLUL PRIVIND PRIVILEGIILE ȘI IMUNITĂȚILE COMUNITĂȚILOR EUROPENE
      ÎNALTELE PĂRȚI CONTRACTANTE,
      întrucât, în conformitate cu dispozițiile articolului 28 din Tratatul de instituire a unui Consiliu unic și a unei Comisii unice ale Comunităților Europene, aceste Comunități și Banca Europeană de Investiții beneficiază pe teritoriul statelor membre de privilegiile și imunitățile necesare pentru îndeplinirea misiunii lor,
      AU CONVENIT asupra următoarelor dispoziții anexate acestui tratat:
      CAPITOLUL I
      PATRIMONIU, BUNURI FIXE, ACTIVE ȘI OPERAȚIUNI ALE COMUNITĂȚILOR EUROPENE
      Articolul 1
      Spațiile și clădirile Comunității sunt inviolabile. Acestea sunt exceptate de la percheziție, rechiziție, confiscare sau expropriere. Patrimoniul și activele Comunității nu pot face obiectul nici unei măsuri administrative sau judiciare de constrângere fără autorizație din partea Curții de Justiție.
      Articolul 2
      Arhivele Comunităților sunt inviolabile.
      Articolul 3
      Comunitățile, activele acestora, veniturile și alte bunuri sunt scutite de orice impozit direct.
      Guvernele statelor membre iau, ori de câte ori este posibil, măsuri corespunzătoare în vederea anulării sau a rambursării sumei reprezentând impozitele indirecte și taxele pe vânzări care intră în prețul bunurilor fixe și mobile atunci când Comunitățile, pentru uz oficial, fac achiziții importante al căror preț cuprinde impuneri și taxe de această natură. Totuși, aplicarea acestor măsuri nu trebuie să aibă drept efect distorsionarea concurenței în cadrul Comunității.
      Nu se acordă nicio scutire cu privire la impozitele, taxele și impunerile care nu constituie decât simpla remunerare a serviciilor de utilitate publică.
      Articolul 4
      Comunitățile sunt scutite de orice taxe vamale, interdicții și restricții la importul și exportul articolelor destinate uzului lor oficial; articolele astfel importate nu vor fi cedate cu titlu oneros sau gratuit pe teritoriul țării în care sunt introduse, decât în condiții permise de guvernul acelei țări.
      Comunitățile sunt, de asemenea, scutite de orice taxe vamale, interdicții și restricții la importul și exportul publicațiilor lor.
      Articolul 5
      Comunitatea Europeană a Cărbunelui și Oțelului poate deține orice fel de valută și poate avea conturi în orice monedă.
      CAPITOLUL II
      COMUNICAREA ȘI PERMISELE DE LIBERĂ TRECERE
      Articolul 6
      Pentru comunicările oficiale și transmiterea tuturor documentelor aferente, instituțiile Comunităților beneficiază, pe teritoriul fiecărui stat membru, de regimul acordat de către statul respectiv misiunilor diplomatice.
      Corespondența, precum și celelalte informații oficiale ale instituțiilor Comunităților nu pot fi cenzurate.
      Articolul 7
      (1)   Președinții instituțiilor Comunităților pot emite pentru membrii și agenții acestor instituții permise de liberă trecere a căror formă este stabilită de către Consiliu și care sunt recunoscute cu titlu valabil de liberă circulație de către autoritățile statelor membre. Aceste permise de liberă trecere se eliberează funcționarilor și altor agenți, în condițiile prevăzute de statutul funcționarilor Comunităților și de regimul aplicabil celorlalți agenți ai Comunităților.
      Comisia poate încheia acorduri în vederea recunoașterii acestor permise de liberă trecere cu titlu valabil de liberă circulație pe teritoriul statelor terțe.
      (2)   Cu toate acestea, dispozițiile articolului 6 din Protocolul privind privilegiile și imunitățile Comunității Europene a Cărbunelui și Oțelului se aplică, în continuare, membrilor și agenților instituțiilor, care, la intrarea în vigoare a prezentului tratat, sunt în posesia legitimației prevăzute la articolul menționat, și anume până la aplicarea dispozițiilor alineatului (1) de mai sus.
      CAPITOLUL III
      MEMBRII ADUNĂRII
      Articolul 8
      Nu se impun niciun fel de restricții administrative sau de altă natură în privința liberei circulații a membrilor Adunării spre locul de desfășurare a reuniunii Adunării sau la întoarcere.
      Membrii Adunării beneficiază în privința formalităților vamale și a controlului valutar:

                  (a)

                  din partea propriului guvern, de aceleași facilități precum cele recunoscute înalților funcționari aflați în străinătate în misiune oficială temporară;

                  (b)

                  din partea guvernelor celorlalte state membre, de aceleași facilități precum cele recunoscute reprezentanților guvernelor străine în misiune oficială temporară.

            Articolul 9
      Membrii Adunării nu pot fi cercetați, reținuți sau urmăriți datorită opiniilor sau voturilor exprimate în cadrul exercitării funcțiilor lor.
      Articolul 10
      Pe durata sesiunilor Adunării, membrii acesteia beneficiază:

                  (a)

                  pe teritoriul național, de imunitățile recunoscute membrilor Parlamentului propriei țări;

                  (b)

                  pe teritoriul oricărui alt stat membru, de exceptare privind orice măsură de detenție sau urmărire penală.

            Imunitatea este valabilă inclusiv pe perioada deplasării la locul reuniunii Adunării, cât și la întoarcere.
      Imunitatea nu poate fi invocată în caz de flagrant delict și nici nu poate constitui o piedică pentru Adunare de a ridica imunitatea unuia dintre membri.
      CAPITOLUL IV
      REPREZENTANȚII STATELOR MEMBRE CARE PARTICIPĂ LA LUCRĂRILE INSTITUȚIILOR COMUNITĂȚILOR EUROPENE
      Articolul 11
      Reprezentanții statelor membre care participă la lucrările instituțiilor Comunităților, consilierii acestora și experții tehnici beneficiază, pe perioada exercitării funcțiilor lor, a călătoriei spre locul de desfășurare a reuniunii și retur, de privilegiile, imunitățile sau facilitățile obișnuite.
      Prezentul articol se aplică, de asemenea, membrilor organelor consultative ale Comunităților.
      CAPITOLUL V
      FUNCȚIONARII ȘI AGENȚII COMUNITĂȚILOR EUROPENE
      Articolul 12
      Pe teritoriul fiecăruia dintre statele membre și indiferent de cetățenia lor, funcționarii și agenții Comunităților:

                  (a)

                  beneficiază de imunitate de jurisdicție pentru actele comise de aceștia, inclusiv afirmațiile scrise sau verbale în calitatea lor oficială, sub rezerva aplicării dispozițiilor din tratatele care reglementează, pe de o parte, răspunderea funcționarilor și a agenților față de Comunități și, pe de altă parte, competența Curții de Justiție de a decide asupra litigiilor dintre Comunități și funcționarii, respectiv alți agenți ai Comunităților; aceștia beneficiază de imunitate și după încetarea funcțiilor lor;

                  (b)

                  nu sunt supuși, nici ei și nici soții/soțiile sau membrii de familie aflați în întreținerea lor, dispozițiilor privind limitarea imigrației și formalităților de înregistrare pentru străini;

                  (c)

                  beneficiază, cu privire la reglementările monetare sau de schimb, de facilitățile recunoscute în mod obișnuit funcționarilor organizațiilor internaționale;

                  (d)

                  beneficiază de dreptul de a importa, fără taxe vamale, mobilierul și bunurile personale cu ocazia numirii în funcție în țara respectivă și de dreptul de a-și reexporta, fără taxe vamale, mobilierul și bunurile personale la încheierea misiunii în țara de destinație, sub rezerva ca guvernul țării de destinație să considere aceste condiții, fie într-un caz, fie în celălalt, ca fiind necesare;

                  (e)

                  beneficiază de dreptul de a importa, fără taxe vamale, automobilele personale, achiziționate din țara unde au avut ultima reședință sau din țara lor de origine în condițiile pieței interne din țara de destinație și de a le reexporta, fără taxe vamale, sub rezerva potrivit căreia guvernul țării de destinație consideră aceste condiții, fie într-un caz, fie în celălalt, ca fiind necesare.

            Articolul 13
      În condițiile și respectând procedura stabilite de către Consiliu, hotărând la propunerea Comisiei, toate indemnizațiile, salariile și retribuțiile plătite de Comunitate funcționarilor și altor agenți ai acesteia sunt impozitate de aceasta.
      Sunt scutite de impozite naționale indemnizațiile, salariile și retribuțiile plătite de Comunități propriilor funcționari și agenți.
      Articolul 14
      În vederea aplicării impozitelor pe venituri și pe moștenire conform drepturilor de succesiune, precum și a convențiilor de evitare a dublei impuneri încheiate între statele membre ale Comunității, funcționarii și alți agenți ai Comunităților care, din motive exclusiv legate de exercitarea funcțiilor lor în serviciul Comunităților, își stabilesc reședința pe teritoriul unui stat membru, altul decât statul în care au domiciliul fiscal la data intrării în serviciul Comunităților, sunt considerați atât în statul de reședință, cât și în cel de domiciliu fiscal ca și cum și-ar fi păstrat domiciliul în țara lor de origine, dacă aceasta din urmă este membră a Comunităților. Această dispoziție se aplică, de asemenea, soțului/soției, în măsura în care acesta/aceasta nu desfășoară activități profesionale proprii, precum și copiilor aflați în întreținerea și în grija persoanelor prevăzute la prezentul articol.
      Bunurile mobile aparținând persoanelor prevăzute la paragraful anterior și care se află pe teritoriul statului de ședere sunt scutite de impozit pe succesiuni în acest stat; pentru stabilirea acestui impozit, bunurile mobile se consideră ca aflându-se în statul de domiciliu fiscal, sub rezerva drepturilor statelor terțe și a aplicării eventuale a dispozițiilor și a convențiilor internaționale referitoare la dubla impunere.
      Domiciliile dobândite numai în scopul exercitării de funcții în serviciul altor organizații internaționale nu sunt avute în vedere în aplicarea dispozițiilor prezentului articol.
      Articolul 15
      Consiliul, hotărând în unanimitate la propunerea Comisiei formulată în termen de un an de la data intrării în vigoare a tratatului, stabilește regimul prestațiilor sociale aplicabile funcționarilor și altor agenți ai Comunităților.
      Articolul 16
      Consiliul, hotărând la propunerea Comisiei și după consultarea celorlalte instituții interesate, stabilește categoriile de funcționari și alți agenți ai Comunităților cărora li se aplică, total sau parțial, dispozițiile articolului 12, al articolului 13 paragraful al doilea și al articolului 14.
      Numele, pozițiile și adresele funcționarilor care fac parte din aceste categorii sunt comunicate periodic guvernelor statelor membre.
      CAPITOLUL VI
      PRIVILEGIILE ȘI IMUNITĂȚILE MISIUNILOR STATELOR TERȚE DE PE LÂNGĂ COMUNITĂȚILE EUROPENE
      Articolul 17
      Statul membru pe teritoriul căruia se află sediul Comunităților acordă misiunilor statelor terțe acreditate pe lângă Comunități imunitățile diplomatice obișnuite.
      CAPITOLUL VII
      DISPOZIȚII GENERALE
      Articolul 18
      Privilegiile, imunitățile și facilitățile sunt acordate funcționarilor și altor agenți ai Comunităților exclusiv în interesul acestora din urmă.
      Fiecare instituție a Comunităților are libertatea de a ridica imunitatea acordată unui funcționar sau agent în toate cazurile în care apreciază că ridicarea acestei imunității nu contravine intereselor Comunităților.
      Articolul 19
      În aplicarea prezentului protocol, instituțiile Comunităților acționează de comun acord cu autoritățile responsabile ale statelor membre interesate.
      Articolul 20
      Articolele 12-15 și articolul 18 se aplică membrilor Comisiei.
      Articolul 21
      Articolele 12-15 și articolul 18 se aplică judecătorilor, avocaților generali, grefierului și raportorilor adjuncți ai Curții de Justiție, fără să aducă atingere dispozițiilor articolului 3 din protocoalele privind Statutul Curții de Justiție referitoare la imunitatea de jurisdicție a judecătorilor și a avocaților generali.
      Articolul 22
      Prezentul protocol se aplică și Băncii Europene de Investiții, membrilor organelor acesteia, personalului ei și reprezentanților statelor membre, care participă la lucrările acesteia, fără a aduce atingere dispozițiilor protocolului privind statutul acesteia.
      Totodată, Banca Europeană de Investiții va fi scutită de orice impozitare fiscală și de altă natură cu ocazia majorărilor capitalului său, precum și de diversele formalități pe care le comportă aceste operațiuni în statul în care își are sediul. De asemenea, eventuala ei dizolvare și lichidare nu vor atrage după sine niciun fel de impunere. În afară de aceasta, în măsura în care se desfășoară în condiții statutare, activitatea Băncii și a organelor acesteia nu va fi supusă impozitelor pe cifra de afaceri.
      Articolul 23
      Prezentul protocol se aplică și Băncii Centrale Europene, membrilor organelor și personalului acesteia, fără a aduce atingere dispozițiilor protocolului privind Statutul Sistemului European al Băncilor Centrale și al Băncii Centrale Europene.
      În plus, Banca Centrală Europeană este scutită de orice formă de impunere fiscală sau de altă natură, cu ocazia majorării capitalului acesteia, precum și de orice formalități pe care le implică aceste operațiuni în statul în care banca își are sediul. Activitățile desfășurate de bancă și de organele sale în conformitate cu Statutul Sistemului European al Băncilor Centrale și al Băncii Centrale Europene nu fac obiectul niciunui impozit pe cifra de afaceri.
      Dispozițiile menționate anterior se aplică și Institutului Monetar European. Dizolvarea sau lichidarea acestuia nu atrage după sine niciun fel de impunere.

         DREPT PENTRU CARE subsemnații plenipotențiari au semnat prezentul protocol. ÎNCHEIAT la Bruxelles, opt aprilie o mie nouă sute șaizecișicinci.


title: Decizia (UE) 2016/134 a Consiliului din 16 noiembrie 2015 privind poziția care urmează să fie adoptată în numele Uniunii Europene în cadrul Consiliului de stabilizare și de asociere instituit prin Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, cu privire la înlocuirea protocolului 2 privind definirea noțiunii de „produse originare” și metodele de cooperare administrativă la respectivul acord cu un nou protocol care, în ceea ce privește regulile de origine, să facă trimitere la Convenția regională cu privire la regulile de origine preferențiale paneuro-mediteraneene

text:
               2.2.2016

               RO

               Jurnalul Oficial al Uniunii Europene

               L 25/60

         DECIZIA (UE) 2016/134 A CONSILIULUI
   din 16 noiembrie 2015
   privind poziția care urmează să fie adoptată în numele Uniunii Europene în cadrul Consiliului de stabilizare și de asociere instituit prin Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, cu privire la înlocuirea protocolului 2 privind definirea noțiunii de „produse originare” și metodele de cooperare administrativă la respectivul acord cu un nou protocol care, în ceea ce privește regulile de origine, să facă trimitere la Convenția regională cu privire la regulile de origine preferențiale paneuro-mediteraneene
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Protocolul 2 la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte (1) (denumit în continuare „acordul”) se referă la definirea noțiunii de „produse originare” și la metodele de cooperare administrativă.

               (2)

               Convenția regională cu privire la regulile de origine preferențiale paneuro-mediteraneene (2) (denumită în continuare „convenția”) stabilește dispoziții cu privire la originea mărfurilor comercializate în temeiul acordurilor relevante încheiate între părțile contractante. Bosnia și Herțegovina și alți participanți la procesul de stabilizare și de asociere din Balcanii de Vest au fost invitați să se alăture sistemului de cumul de origine diagonal paneuropean în cadrul Agendei de la Salonic, aprobată de Consiliul European din iunie 2003. Aceștia au fost invitați să se alăture convenției printr-o decizie a Conferinței ministeriale euro-mediteraneene din octombrie 2007.

               (3)

               Uniunea Europeană și Bosnia și Herțegovina au semnat convenția la 15 iunie 2011 și, respectiv, la 24 septembrie 2013.

               (4)

               Uniunea Europeană și Bosnia și Herțegovina au depus instrumentele de acceptare pe lângă depozitarul convenției la 26 martie 2012 și, respectiv, la 26 septembrie 2014. În consecință, în temeiul articolului 10 alineatul (3) din convenție, convenția a intrat în vigoare pentru Uniune la 1 mai 2012 și pentru Bosnia și Herțegovina la 1 noiembrie 2014.

               (5)

               Conform prevederilor articolului 6 din convenție, fiecare parte contractantă trebuie să ia măsurile adecvate pentru a asigura aplicarea efectivă a convenției. În acest sens, Consiliul de stabilizare și de asociere instituit prin acord ar trebui să adopte o decizie de înlocuire a protocolului 2 la acord cu un nou protocol care, în ceea ce privește regulile de origine, să facă trimitere la convenție.

               (6)

               Poziția Uniunii în cadrul Consiliului de stabilizare și de asociere ar trebui, prin urmare, să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii Europene în cadrul Consiliului de stabilizare și de asociere instituit prin Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, cu privire la înlocuirea protocolului 2 privind definirea noțiunii de „produse originare” și metodele de cooperare administrativă la respectivul acord cu un nou protocol care, în ceea ce privește regulile de origine, să facă trimitere la Convenția regională cu privire la regulile de origine preferențiale paneuro-mediteraneene se bazează pe proiectul de decizie a Consiliului de stabilizare și de asociere, atașat la prezenta decizie.
   Reprezentanții Uniunii în cadrul Consiliului de stabilizare și de asociere pot accepta modificări tehnice ale proiectului de decizie a Consiliului de stabilizare și de asociere fără a mai fi necesară o nouă decizie a Consiliului.
   Articolul 2
   Decizia Consiliului de stabilizare și de asociere se publică în Jurnalul Oficial al Uniunii Europene.
   Articolul 3
   Prezenta decizie intră în vigoare la data adoptării.

      Adoptată la Bruxelles, 16 noiembrie 2015.

            Pentru Consiliu

            Președintele

         F. MOGHERINI

      (1)  JO L 164, 30.6.2015, p. 2.

      (2)  JO L 54, 26.2.2013, p. 4.

      PROIECT DE
      DECIZIA NR. … A CONSILIULUI DE STABILIZARE ȘI DE ASOCIERE UE – BOSNIA ȘI HERȚEGOVINA
      din …
      de înlocuire a protocolului 2 la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, privind definirea noțiunii de „produse originare” și metodele de cooperare administrativă
      CONSILIUL DE STABILIZARE ȘI DE ASOCIEREUE – BOSNIA ȘI HERȚEGOVINA,
      având în vedere Acordul de stabilizare și de asocieredintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte (1), în special articolul 42,
      având în vedere protocolul 2 la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, privind definirea noțiunii de „produse originare” și metodele de cooperare administrativă,
      întrucât:

                  (1)

                  Articolul 42 din Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte (denumit în continuare „acordul”) face trimitere la Protocolul 2 la acord (denumit în continuare „protocolul 2”), care stabilește regulile de origine și prevede cumulul de origine între Uniunea Europeană, Bosnia și Herțegovina, Turcia și orice țară sau teritoriu care participă la procesul de stabilizare și de asociere al Uniunii Europene.

                  (2)

                  Conform articolului 39 din protocolul 2, Consiliul de stabilizare și de asociere instituit prin articolul 115 din acord poate decide să modifice dispozițiile protocolului.

                  (3)

                  Convenția regională cu privire la regulile de origine preferențiale paneuro-mediteraneene (2) (denumită în continuare „convenția”), urmărește să înlocuiască protocoalele privind regulile de origine aflate în prezent în vigoare în țările din zona paneuro-mediteraneeană cu un act juridic unic. Bosnia și Herțegovina și alți participanți la procesul de stabilizare și de asociere din Balcanii de Vest au fost invitați să se alăture sistemului de cumul de origine diagonal paneuropean în cadrul Agendei de la Salonic, aprobată de Consiliul European din iunie 2003. Aceștia au fost invitați să se alăture convenției printr-o decizie a Conferinței ministeriale euro-mediteraneene din octombrie 2007.

                  (4)

                  Uniunea Europeană și Bosnia și Herțegovina au semnat convenția la 15 iunie 2011 și, respectiv, la 24 septembrie 2013.

                  (5)

                  Uniunea Europeană și Bosnia și Herțegovina au depus instrumentele de acceptare pe lângă depozitarul convenției la 26 martie 2012 și, respectiv, la 26 septembrie 2014. În consecință, în temeiul articolului 10 alineatul (3) din convenție, convenția a intrat în vigoare pentru Uniunea Europeană la 1 mai 2012 și pentru Bosnia și Herțegovina la 1 noiembrie 2014.

                  (6)

                  Prin urmare, protocolul 2 ar trebui modificat astfel încât să facă trimitere la convenție,

            ADOPTĂ PREZENTA DECIZIE:
      Articolul 1
      Protocolul 2 la Acordul de stabilizare și de asocieredintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, privind definirea noțiunii de „produse originare” și metodele de cooperare administrativă se înlocuiește cu textul prevăzut în anexa la prezenta decizie.
      Articolul 2
      Prezenta decizie intră în vigoare la data adoptării.
      Prezenta decizie se aplică de la …

         Adoptată la …,

               Pentru Consiliul de stabilizare și de asociere

               Președintele

         (1)  JO L 164, 30.6.2015, p. 2.

         (2)  JO L 54, 26.2.2013, p. 4.

      ANEXĂ
      Protocolul 2
      privind definirea noțiunii de „produse originare” și metodele de cooperare administrativă
      Articolul 1
      Reguli de origine aplicabile
      (1)   În scopul implementării prezentului acord, se aplică apendicele I și dispozițiile pertinente din apendicele II la Convenția regională cu privire la regulile de origine preferențiale paneuro-mediteraneene (1) (denumită în continuare „convenția”).
      (2)   Toate trimiterile la „acordul relevant” din apendicele I și din dispozițiile pertinente incluse în apendicele II la convenție se interpretează ca trimiteri la prezentul acord.
      Articolul 2
      Soluționarea litigiilor
      (1)   Atunci când procedurile de verificare prevăzute la articolul 32 din apendicele I la convenție dau naștere unor litigii ce nu pot fi soluționate între autoritățile vamale care solicită verificarea și autoritățile vamale responsabile cu efectuarea verificării respective, aceste litigii sunt înaintate Consiliului de stabilizare și de asociere.
      (2)   În toate cazurile, soluționarea litigiilor dintre importator și autoritățile vamale din țara importatoare se efectuează în conformitate cu legislația țării respective.
      Articolul 3
      Modificarea protocolului
      Consiliul de stabilizare și de asocierepoate decide modificarea dispozițiilor prezentului protocol.
      Articolul 4
      Retragerea din convenție
      (1)   Dacă fie Uniunea Europeană, fie Bosnia și Herțegovina notifică în scris depozitarului convenției intenția lor de a se retrage din convenție în conformitate cu articolul 9 din aceasta, Uniunea Europeană și Bosnia și Herțegovina declanșează imediat negocieri cu privire la regulile de origine în scopul punerii în aplicare a prezentului acord.
      (2)   Până la intrarea în vigoare a respectivelor reguli de origine nou negociate, prezentului acord i se aplică în continuare regulile de origine incluse în apendicele I și, după caz, dispozițiile pertinente ale apendicelui II la convenție, aplicabile la momentul retragerii. Cu toate acestea, începând din momentul retragerii regulile de origine incluse în apendicele I și, după caz, dispozițiile pertinente prevăzute în apendicele II la convenție se interpretează astfel încât să permită cumulul bilateral doar între Uniunea Europeană și Bosnia și Herțegovina.
      Articolul 5
      Dispoziții tranzitorii – cumulul
      Fără a aduce atingere articolului 16 alineatul (5) și articolului 21 alineatul (3) din apendicele I la convenție, în cazul în care cumulul implică numai statele AELS, Insulele Feroe, Uniunea Europeană, Turcia și participanții la procesul de stabilizare și de asociere, dovada originii poate fi constituită de un certificat de circulație EUR.1 sau de o declarație de origine.

         (1)  JO L 54, 26.2.2013, p. 4.


title: 2009/631/CE,Euratom: Decizia Parlamentului European din 23 aprilie 2009 privind descărcarea de gestiune pentru execuția bugetului Agenției Executive pentru Educație, Audiovizual și Cultură aferent exercițiului financiar 2007

text:
               26.9.2009

               RO

               Jurnalul Oficial al Uniunii Europene

               L 255/27

      DECIZIA PARLAMENTULUI EUROPEAN

   din 23 aprilie 2009
   privind descărcarea de gestiune pentru execuția bugetului Agenției Executive pentru Educație, Audiovizual și Cultură aferent exercițiului financiar 2007
   (2009/631/CE, Euratom)
   PARLAMENTUL EUROPEAN,

               —

               având în vedere bugetul general al Uniunii Europene pentru exercițiul financiar 2007 (1),

               —

               având în vedere conturile anuale finale ale Comunităților Europene pentru exercițiul financiar 2007 – Volumul I [SEC(2008) 2359 – C6-0415/2008] (2),

               —

               având în vedere conturile anuale finale ale Agenției Executive pentru Educație, Audiovizual și Cultură pentru exercițiul financiar 2007 (3),

               —

               având în vedere rapoartele anuale ale Comisiei prezentate Parlamentului European și Consiliului privind măsurile luate ca urmare a deciziilor de descărcare de gestiune 2006 [COM(2008) 629, COM(2008) 628] și documentele de lucru ale serviciilor Comisiei care însoțesc rapoartele în cauză [SEC(2008) 2579, SEC(2008) 2580],

               —

               având în vedere Comunicarea Comisiei intitulată „Sinteza realizărilor Comisiei în materie de gestiune în 2007” [COM(2008) 338],

               —

               având în vedere raportul anual al Comisiei, prezentat autorității care acordă descărcarea de gestiune privind auditurile interne efectuate în anul 2007 [COM(2008) 499] și documentul de lucru al serviciilor Comisiei care însoțește raportul în cauză [SEC(2008) 2361],

               —

               având în vedere raportul Comisiei privind răspunsurile statelor membre la Raportul anual pe 2006 al Curții de Conturi [COM(2008) 112],

               —

               având în vedere Cartea verde privind inițiativa europeană în materie de transparență, adoptată de Comisie la 3 mai 2006 [COM(2006) 194],

               —

               având în vedere Avizul nr. 2/2004 al Curții de Conturi privind modelul de „audit unic” (și propunerea privind un cadru de control intern comunitar) (4),

               —

               având în vedere Comunicarea Comisiei privind o foaie de parcurs spre un cadru integrat de control intern [COM(2005) 252],

               —

               având în vedere planul de acțiune al Comisiei pentru instituirea unui cadru integrat de control intern [COM(2006) 9], raportul Comisiei prezentat Consiliului, Parlamentului European și Curții de Conturi Europene privind evoluția planului de acțiune al Comisiei pentru un cadru integrat de control intern [COM(2007) 86] și documentul de lucru al serviciilor Comisiei care însoțește raportul în cauză [SEC(2007) 311],

               —

               având în vedere primul raport semestrial privind graficul de realizări în aplicarea planului de acțiune al Comisiei pentru un cadru integrat de control intern, publicat la 19 iulie 2006 [SEC(2006) 1009], conform solicitării formulate de Parlament în rezoluția sa care însoțește decizia privind descărcarea de gestiune pentru exercițiul financiar 2004,

               —

               având în vedere Avizul nr. 6/2007 al Curții de Conturi referitor la situațiile rezumative anuale ale statelor membre, la „declarațiile naționale” ale statelor membre și la lucrările de audit ale instituțiilor naționale de control financiar cu privire la fondurile comunitare (5),

               —

               având în vedere planul de acțiune al Comisiei privind întărirea rolului de supraveghere al Comisiei din cadrul gestionării repartizate a acțiunilor structurale [COM(2008) 97],

               —

               având în vedere comunicarea membrilor Comisiei Danuta Hübner și Vladimír Špidla adresată Comisiei care conține un raport intermediar privind executarea planului de acțiune pentru întărirea rolului de supraveghere al Comisiei din cadrul gestionării repartizate a acțiunilor structurale [SEC(2008) 2756] și documentul de lucru al serviciilor Comisiei care însoțește comunicarea în cauză [SEC(2008) 2755],

               —

               având în vedere Raportul Comisiei către Consiliu, Parlamentul European și Curtea de Conturi privind planul de acțiune al Comisiei pentru un cadru de control intern integrat [COM(2008) 110] și documentul de lucru al serviciilor Comisiei care însoțește raportul în cauză [SEC(2008) 259],

               —

               având în vedere raportul Curții de Conturi privind conturile anuale finale ale Agenției Executive pentru Educație, Audiovizual și Cultură pentru exercițiul financiar 2007, însoțit de răspunsurile agenției (6),

               —

               având în vedere declarația de asigurare privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi în conformitate cu articolul 248 din Tratatul CE (7),

               —

               având în vedere Comunicarea din 16 decembrie 2008 pentru o interpretare uniformă a conceptului de risc admisibil de eroare [COM(2008) 866] și documentul de lucru al serviciilor Comisiei care însoțește comunicarea în cauză [SEC(2008) 3054],

               —

               având în vedere recomandarea Consiliului din 10 februarie 2009 privind descărcarea de gestiune ce urmează să fie acordată agențiilor executive pentru execuția bugetului aferent exercițiului 2007 (5589/2009 – C6-0056/2009),

               —

               având în vedere articolele 274, 275 și 276 din Tratatul CE, precum și articolele 179a și 180b din Tratatul Euratom,

               —

               având în vedere articolul 246 și următoarele din Tratatul CE referitoare la Curtea de Conturi,

               —

               având în vedere standardele internaționale de audit și standardele internaționale de contabilitate, în special cele aplicabile sectorului public,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (8), în special articolele 145, 146 și 147,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (9), în special articolul 14 alineatul (3),

               —

               având în vedere Regulamentul (CE) nr. 1653/2004 al Comisiei din 21 septembrie 2004 de stabilire a regulamentului financiar tip pentru agențiile executive, în temeiul Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (10), în special articolul 66 primul și al doilea paragraf,

               —

               având în vedere Decizia 2005/56/CE a Comisiei din 14 ianuarie 2005 de instituire a Agenției Executive pentru Educație, Audiovizual și Cultură pentru gestionarea acțiunii comunitare în domeniul educației, audiovizualului și culturii, în aplicarea Regulamentului (CE) nr. 58/2003 al Consiliului (11),

               —

               având în vedere articolul 70 și anexa V la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate (A6-0168/2009),

               A.

               întrucât, în temeiul articolului 274 din Tratatul CE, Comisia execută bugetul pe propria răspundere, în conformitate cu principiul bunei gestiuni financiare,

               1.

               acordă directorului Agenției Executive pentru Educație, Audiovizual și Cultură descărcarea de gestiune pentru execuția bugetului agenției executive aferent exercițiului financiar 2007;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea III – Comisia și agențiile executive;

               3.

               încredințează Președintelui sarcina de a transmite prezenta decizie, împreună cu decizia privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea III – Comisia și cu rezoluția care face parte integrantă din deciziile în cauză, directorului Agenției Executive pentru Educație, Audiovizual și Cultură, Consiliului, Comisiei, Curții de Justiție și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO L 77, 16.3.2007.

      (2)  JO C 287, 10.11.2008, p. 1.

      (3)  JO C 278, 31.10.2008, p. 32.

      (4)  JO C 107, 30.4.2004, p. 1.

      (5)  JO C 216, 14.9.2007, p. 3.

      (6)  JO C 311, 5.12.2008, p. 71.

      (7)  JO C 287, 10.11.2008, p. 111.

      (8)  JO L 248, 16.9.2002, p. 1.

      (9)  JO L 11, 16.1.2003, p. 1.

      (10)  JO L 297, 22.9.2004, p. 6.

      (11)  JO L 24, 27.1.2005, p. 35.